জনাব বেলাল আহমদ সাহেবের স্বকণ্ঠ বক্তব্য এই প্রথম শুনার সৌভাগ্য হল।একাত্তর সালে আমি তখন এস এস সি পরীক্ষার্থী, উত্তাল সেই দিনগুলোতে আমরাও লাঠিসোটা নিয়ে বের হয়েছিলাম। ঢাকায় সেনাবাহিনীর আক্রমণের খবর রেডিওতে শুনছিলাম আর অনবরত রেডিওর নব ঘোরাচ্ছিলাম আরো কোনো খবর পাওয়ার আশায়, তখন হঠাৎ‌ করেই স্বাধীন বাংলা বেতারের ঘোষণা শুনতে পাই। যতক্ষণ খোলা ছিল শুনেছি–মেজর জিয়ার ইংরেজী এবং বাংলা ঘোষণাটি। তখন জানতাম না কে এই জিয়া। তবে বেলাল সাহেবের কথা মতই একজন মেজর যে আমাদের সহযোগী আছেন তা জেনে আমরা সীমাহীন উদ্দীপনা লাভ করেছি। তখন যদি কর্নেল ওসমানী বলতেন একই কাজ হতো, তখন আমাদের জন্যে প্রয়োজন ছিল জিয়া, ওসমানী নয়–কর্নেল, মেজর এসব পদবী। দীর্ঘ সংগ্রাম, সীমাহীন ত্যাগ ও রক্তের বিনিময়ে আমরা পথ অতিক্রম করে স্বাধীনতার সূর্যকে ছিনিয়ে এনেছিলাম, আমাদের স্বপ্ন হাতের মুঠোয় এসেছিল। কিন্তু আজ কী দেখছি–কে ঘোষক তাই নিয়ে বিতর্কের শেষ নেই, কিন্তু কী করতে পেরেছি, লক্ষ্য বাস্তবায়িত হয়েছে কি তার হিসেব কেউ কষে না। পাকিস্তানের বাইশ পরিবারের বদলে আজ কত পরিবার তার হিসেব কে রাখে। জিয়াকে ঘোষক মেনে নিলেই কি গরীবের পেটে দানা পড়বে। জনগণের সম্পদ আজ তিলে তিলে ক্ষয়ে যাচ্ছে, তরুণ সমাজ অবনতির চরম আবর্তে–ওদের রক্ত কি একাত্তরের উন্মাদনায় একবার টগবগিয়ে উঠবে না। এই লুটপাটের স্বাধীনতা তো আমরা চাইনি। আমরা বঙ্গবন্ধুর দেয়া স্বপ্নের স্বাধীনতা চেয়েছিলাম।